***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2022 ԹՎԱԿԱՆԻ***

***III ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ***

***Հ Ա Շ Վ Ե Տ Վ ՈՒ Թ Յ ՈՒ Ն***

|  |  |  |
| --- | --- | --- |
| **N** | ***Հաշվետվության բովանդակությունը*** | ***Էջը*** |
| **1.** | ***Նախաբան*** | **1** |
| **2.** | ***Ստուգումներ***  ՀՀ 2 նախնական մասնագիտական և միջին մասնագիտական կրթական ծրագրեր իրականացնող ուսումնական հաստատություններ | **3** |
| **3.** | ***Հետադարձ կապ***  ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի III եռամսյակում ստացված կատարողականների համադրման արդյունքներ | **11** |
| **4.** | ***Դիմումներում, բողոքներում բարձրացված խնդրների ուսումնասիրություն կամ ստուգում*** | **14** |
| **5.** | ***Կանխարգելիչ, աջակցման և խորհրդատվական միջոցառումներ*** | **14** |
| **6.** | ***Օրենսդրական առաջարկների մասին տեղեկատվություն*** | **17** |

|  |
| --- |
| *ՀՀ կրթության տեսչական մարմնի* *2022 թվականի III եռամսյակի գործունեությունը* |

|  |
| --- |
| *Նախաբան* |

2022 թվականի III եռամսյակում ՀՀ կրթության տեսչական մարմինն (այսուհետ՝ նաև ԿՏՄ) իրականացրել է ստուգումներ և խորհրդատվական, իրազեկման, աջակցման միջոցառումներ։

Համաձայն ԿՏՄ 2022 թվականի ստուգումների տարեկան ծրագրի՝ 2022 թվականի III եռամսյակում ստուգումներ են իրականացվել ՀՀ 9 հանրակրթական (դպրոց) և 2 միջին մասնագիտական (քոլեջ) ուսումնական հաստատություններում:

Հանրակրթության ոլորտում ստուգումներ են իրականացվել ՀՀ Լոռու, Շիրակի, Վայոց ձորի մարզերի 3-ական դպրոցներում: Ստուգումների արդյունքները դեռևս ամփոփման փուլում են: Ստուգումների արդյունքների վերաբերյալ ամփոփ պատկերը կներկայացվի հաջորդ եռամսյակի հաշվետվությունում:

**Նախնական մասնագիտական (արհեստագործական) և միջին մասնագիտական կրթության ոլորտներում** ստուգում է իրականացվել 2 նախնական մասնագիտական և միջին մասնագիտական կրթական ծրագրեր իրականացնող ուսումնական հաստատություններում: Ստուգման արդյունքում հայտնաբերվել են ՀՀ օրենսդրության պահանջների նախնական մասնագիտական կրթության ոլորտը կարգավորող 19, միջին մասնագիտական կրթության ոլորտը կարգավորող՝ 30 խախտումներ: Կազմվել է 2 ակտ:

Մեկ ստուգման միջին տևողությունը բոլոր ոլորտներում կազմել է 5-ական աշխատանքային օր:

Երևանի, ՀՀ Արմավիրի, Գեղարքունիքի, Լոռու, Կոտայքի, Շիրակի, Վայոց ձորի, Տավուշի մարզերի 7 դպրոցներում և 17 նախադպրոցական (մանկապարտեզ) ուսումնական հաստատություններում 2021 թվականին իրականացված ստուգումների արդյունքում հայտնաբերված խախտումների հետևանքների վերացման վերաբերյալ տրված հանձնարարականների (մասամբ կատարված կամ չկատարված) պահանջների կատարման փաստացի վիճակը պարզելու նպատակով իրականացվել են վերստուգումներ: Վերստուգումների արդյունքները ևս ամփոփման փուլում են: Վերստուգումների արդյունքների վերաբերյալ ամփոփ պատկերը կներկայացվի հաջորդ եռամսյակի հաշվետվությունում:

ԿՏՄ-ում ստացվել են 27 **դիմում-բողոքներ 17** ուսումնական հաստատությունների գործունեության վերաբերյալ:

ԿՏՄ աշխատակիցների կողմից իրականացվել է 7հեռավար խորհրդատվական հանդիպում ՀՀ 49 նախադպրոցական, 38հանրակրթական և 45 նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ:

Համաձայն ԿՏՄ գործունեության 2022 թվականի ծրագրի՝ բացատրական աշխատանքներ և կանխարգելիչ միջոցառումներ են իրականացվել նաև ՀՀ Գեղարքունիքի մարզի Գավառի, ՀՀ Կոտայքի մարզի Չարենցավանի, ՀՀ Վայոց ձորի մարզի Եղեգնաձորիհամայնքապետարանների կրթության հարցերով զբաղվող ստորաբաժանումներում՝ համաձայն ԿՏՄ կառավարման խորհրդի 27.12.2019թ. № 2(21)-L որոշմամբ հաստատված ձևաթղթերի:

ԿՏՄ կողմից լրամշակման առաջարկություններ են ներկայացվել մի շարք իրավական ակտերի նախագծերի վերաբերյալ, մշակվել են նախնական մասնագիտական և միջին մասնագիտական կրթական ծրագրեր իրականացնող ուսումնական հաստատությունների կրթական գործունեությունը բնութագրող ռիսկայնության հիմնական չափանիշների վերագնահատման համար անհրաժեշտ տվյալների լրացման մեթոդական ուղեցույցը:

|  |
| --- |
| *2. Ստուգումներ* |

***ՀՀ 2 միջին մասնագիտական ուսումնական հաստատություններ***

|  |
| --- |
| ***Հիմքը`*** |

***ՀՀ ԿԳՄՍՆ «Երևանի Ա. Բաբաջանյանի անվան պետական երաժշտամանկավարժական քոլեջ» (մ/մ)*** ՊՈԱԿ-ի դեպքում՝ ԿՏՄ գործունեության 2022 թվականի տարեկան ծրագիրը, ստուգումների ժամանակացույցը, իսկ ***ՀՀ ԿԳՄՍՆ «Երևանի պետական տեխնոլոգիական քոլեջ»*** ՊՈԱԿ-ի դեպքում***՝*** տնօրենի 11․04․2022թ․ № Մ-2065-2022 գրությունը:

|  |
| --- |
| ***Ժամկետը՝*** |

2022 թվականի III եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

***ՀՀ ԿԳՄՍՆ «Երևանի Ա. Բաբաջանյանի անվան պետական երաժշտամանկավարժական քոլեջ» ՊՈԱԿ (մ/մ)՝*** 2019 թվականի հունիսի 30-ից մինչև ստուգումը սկսելու օրը,

***ՀՀ ԿԳՄՍՆ «Երևանի պետական տեխնոլոգիական քոլեջ» ՊՈԱԿ (ն/մ, մ/մ)՝*** 2020 թվականի փետրվարի 11-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

2022 թվականի III եռամսյակում ԿՏՄ-ն ստուգումներ է իրականացրել 2 միջին մասնագիտական ուսումնական հաստատություններում` ***ՀՀ ԿԳՄՍՆ «Երևանի Ա. Բաբաջանյանի անվան պետական երաժշտամանկավարժական քոլեջ» (ն/մ) և ՀՀ ԿԳՄՍՆ «Երևանի պետական տեխնոլոգիական քոլեջ» ՊՈԱԿ-ներում (ն/մ, մ/մ):***

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 1-ում.

**Աղյուսակ 1**

|  |  |  |  |
| --- | --- | --- | --- |
| ***N*** | ***Խախտման բնույթը*** | ***Հաստատությունների թիվը*** | ***Հաստատության անվանումը*** |
| ***Տնօրենի ոչ իրավաչափ գործունեություն*** | | | |
| ***1.*** | ***Կադրային նշանակումներ*** | ***3*** | ***Երևանի պետական տեխնոլոգիական քոլեջ*** |
| ***2.*** | ***Ներքին գնահատման գործընթաց*** | ***1*** | ***Երևանի պետական տեխնոլոգիական քոլեջ*** |
| ***3.*** | ***Դիմորդների ընդունելության գործընթաց*** | ***1*** | ***Երևանի պետական տեխնոլոգիական քոլեջ*** |
| ***4.*** | ***Ուսանողների վերականգնման գործընթաց*** | ***2*** | ***Երևանի Ա. Բաբաջանյանի անվան պետական երաժշտամանկավարժական քոլեջ, Երևանի պետական տեխնոլոգիական քոլեջ*** |
| ***5.*** | ***Ուսանողների տեղափոխման գործընթաց*** | ***2*** | ***Երևանի Ա. Բաբաջանյանի անվան պետական երաժշտամանկավարժական քոլեջ, Երևանի պետական տեխնոլոգիական քոլեջ*** |
| ***6.*** | ***Պետական որակավորման քննությունների անցկացում և արդյունքների գնահատում*** | ***1*** | ***Երևանի պետական տեխնոլոգիական քոլեջ*** |
| ***7.*** | ***Խորհրդի քննարկմանը չափորոշիչների ներկայացում*** | ***1*** | ***Երևանի պետական տեխնոլոգիական քոլեջ*** |
| ***8.*** | ***Դասախոսների վերապատրաստման գործընթաց*** | ***1*** | ***Երևանի պետական տեխնոլոգիական քոլեջ*** |
| ***Խորհրդի ոչ իրավաչափ գործունեություն*** | | | |
| ***9.*** | ***Խորհրդի նիստերը գումարվել են սահմանված ժամկետի խախտմամբ*** | ***1*** | ***Երևանի պետական տեխնոլոգիական քոլեջ*** |
| ***10.*** | ***Ներքին կարգապահական կանոների և ստորաբածանումների կանոնակարգերի հաստատում*** | ***1*** | ***Երևանի պետական տեխնոլոգիական քոլեջ*** |
| ***11.*** | ***Սովորողների ուսման վճարի մասնակի փոխհատուցման վերաբերյալ դիմումների և համապատասխան փաստաթղթերի քննարկում*** | ***1*** | ***Երևանի պետական տեխնոլոգիական քոլեջ*** |

Ստուգումների արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները (Աղյուսակ 2).

**Աղյուսակ 2**

|  |  |  |
| --- | --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** | |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | | |
| ***18.1-րդ հոդվածի 21-րդ մասի 1-ին կետ.*** *«Արհեստագործական և միջին մասնագիտական պետական ուսումնական հաստատության տնօրենը՝ խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության արտաքին և ներքին գնահատման արդյունքների վերաբերյալ տեղեկանքը...»:* | ***Երևանի պետական տեխնոլոգիական քոլեջ*** | |
| ***18.1-րդ հոդվածի 21-րդ մասի 2-րդ կետ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության, ․․․ համար»:* |
| ***ՀՀ կառավարության 2002 թվականի հունիսի 20-ի № 1009-Ն որոշմամբ հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների» օրինակելի կանոնադրության` Հավելված № 3*** | | |
| ***26-րդ կետի 16-րդ ենթակետ****. «Խորհուրդը՝ տնօրենի առաջարկությամբ քննարկում է քոլեջի ուսումնական պլանները և առարկայական ծրագրերի նախագծերը»:* | | ***Երևանի պետական տեխնոլոգիական քոլեջ*** |
| ***26-րդ կետի 19-րդ ենթակետ. «****Խորհուրդը՝ հաստատում է քոլեջի ստորաբաժանումների կանոնակարգերը, ներքին կարգապահական և այլ կանոններ, եթե հիմնադրի որոշմամբ կամ սույն կանոնադրությամբ այլ բան նախատեսված չէ»։* | |
| ***ՀՀ կառավարության 2015թ. հուլիսի 8-ի № 752-Ն որոշման հավելվածով հաստատված «Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտների` բարձրագույն ուսումնական հաստատություններում համապատասխան մասնագիտությամբ կրթությունը շարունակելու» կարգ*** | | |
| ***7-րդ կետ.*** *«ՄՄՈՒՀ-ը յուրաքանչյուր տարի, մինչև ապրիլի 1-ը, Հայաստանի Հանրապետության կրթության, գիտության, մշակույթի և սպորտի նախարարություն գրավոր ներկայացնում է այն մասնագիտությունների ցանկը, որոնցով հավակնորդը կարող է շարունակել կրթությունը բուհում»։* | | ***Երևանի պետական տեխնոլոգիական քոլեջ*** |
| ***10-րդ կետ.****«Հավակնորդը բուհ տեղափոխվելու մասին դիմումը ՄՄՈՒՀ-ի ղեկավարին է ներկայացնում պետական ամփոփիչ ստուգման քննաշրջանից առնվազն 10 օր առաջ` նշելով նախընտրած բուհը և նախընտրելի մինչև 2 մասնագիտություն՝ առաջին հայտի գերակայության սկզբունքով»։* | |
| ***ՀՀ կառավարության 2013 թվականի նոյեմբերի 28-ի № 1330-Ն որոշման հավելվածով հաստատված «Հայաստանի Հանրապետության նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ և պետական կրթաթոշակ տրամադրելու կարգը հաստատելու մասին»*** | | |
| ***7-րդ կետ.*** *«Ուսումնական հաստատությունում ուսումնական տարին սկսելուն նախորդող և հաջորդող երկու շաբաթվա ընթացքում իրականացվում է փոխատեղում՝ ըստ մասնագիտությունների: Փոխատեղման արդյունքում սույն կարգի 6-րդ կետի 2-րդ և 3-րդ ենթակետերի համաձայն անվճար համակարգում ընդգրկված, սակայն նախորդ ուսումնական տարվա արդյունքներով բարձր առաջադիմություն չցուցաբերած ուսանողներն ընդգրկվում են վճարովի համակարգ, իսկ վճարովի համակարգի բարձր առաջադիմություն ունեցող ուսանողները՝ անվճար ուսուցման համակարգ: Ուսումնական հաստատության տնօրենի կողմից երեք աշխատանքային օրվա ընթացքում հրապարակվում է անվճար և վճարովի համակարգ անցած ուսանողների ցանկը և պատշաճ կերպով տեղեկացվում է ուսանողներին»:* | | ***Երևանի պետական տեխնոլոգիական քոլեջ*** |
| ***12-րդ կետ. «Հաջորդ կիսամյակն սկսելուն նախորդող երկու շաբաթվա*** *ընթացքում ուսանողների ուսման վճարի մասնակի փոխհատուցման վերաբերյալ դիմումները և համապատասխան փաստաթղթերը քննարկվում են ուսումնական հաստատության կոլեգիալ կառավարման մարմնի (խորհրդի) նիստում` միջին մասնագիտական ուսումնական հաստատության տնօրենի ներկայացմամբ: Խորհրդի կողմից հաստատվում է ուսման վճարի մասնակի փոխհատուցում ստացող ուսանողների անվանական կազմը, որը տնօրենի կողմից հրապարակվում և պատշաճ կերպով տեղեկացվում է ուսանողներին երեք աշխատանքային օրվա ընթացքում»:* | |
| ***21-րդ կետ.*** *«Միջին մասնագիտական ուսումնական հաստատությունում ուսանողի պետական կրթաթոշակի տրամադրումը վերանայվում է հաջորդ կիսամյակն սկսելուն նախորդող երկու շաբաթվա ընթացքում՝ ուսումնական հաստատության կոլեգիալ կառավարման մարմնի (խորհրդի) նիստում: Միջին մասնագիտական ուսումնական հաստատության տնօրենի ներկայացմամբ խորհուրդը քննարկում է կիսամյակի արդյունքները և սույն կարգի 16-րդ կետով նախատեսված պայմաններին բավարարելու դեպքում սահմանում է պետական կրթաթոշակներ ստացող ուսանողների անվանական կազմը, որը տնօրենի կողմից հրապարակվում ու պատշաճ կերպով տեղեկացվում է ուսանողներին՝ երեք աշխատանքային օրվա ընթացքում․․․»։* | |
| ***ՀՀ կրթության և գիտության նախարարի 2011 թվականի փետրվարի 24-ի թիվ 124-Ն հրամանով հաստատված «Նախնական մասնագիտական (արհեստագործական) և միջին մասնագիտական պետական ուսումնական հաստատության (այսուհետ` Հաստատություն) կոլեգիալ կառավարման մարմնի` խորհրդի ձևավորման» կարգ*** | | |
| ***13-րդ կետ.*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` Խորհրդի նախագահի կողմից` սեփական նախաձեռնությամբ, ինչպես նաև լիազորված մարմնի, Հաստատության տնօրենի կամ Խորհրդի անդամների 1/3-ի նախաձեռնությամբ:* | ***Երևանի պետական տեխնոլոգիական քոլեջ*** | |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | | |
| ***49-րդ կետ.*** *«Հաստատության տնօրենը (ռեկտորը) հրամանագրված դիմորդի հետ կնքում է պայմանագիր, որտեղ պարտադիր ամրագրվում են ուսանողի ընտրած մասնագիտությունը, ուսուցման ձևը, սովորելու տարիների տևողությունը և Հաստատությունում ուսման վարձի ընդհանուր չափը՝ բաժանված ըստ ուսումնական տարիների»:* | ***Երևանի պետական տեխնոլոգիական քոլեջ*** | |
| ***50-րդ կետ.*** *«Ուսանողին հանձնվում է պայմանագրի երկրորդ օրինակը, ուսանողական տոմս և առաջադիմության գրքույկ»:* |
| ***ՀՀ կրթության և գիտության նախարարի 2006 թվականի հուլիսի 21-ի № 638-Ն հրամանով հաստատված՝ «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման» կարգ*** | | |
| ***9-րդ կետ.*** *«․․․Դիպլոմային նախագիծը (աշխատանքը) ենթակա է գրախոսման»:* | ***Երևանի պետական տեխնոլոգիական քոլեջ*** | |
| ***12-րդ կետ.*** *«․․․Պետական որակավորող հանձնաժողովի անվանական կազմը իր հրամանով հաստատում է մասնագիտական ուսումնական հաստատության տնօրենը` պետական որակավորող հանձնաժողովի աշխատանքները սկսելուց առնվազն երկու շաբաթ առաջ»:* |
| ***17․5-րդ կետ.*** *«․․․Գրախոսների կազմը համապատասխան ամբիոնի վարիչի (ցիկլային (առարկայական) հանձնաժողովի նախագահի) ներկայացմամբ հաստատում է ուսումնական հաստատության տնօրենը»:* |
| ***19-րդ կետ.*** *«Պետական քննությունների քանակը սահմանվում է տվյալ մասնագիտության պետական կրթական չափորոշչի պահանջներին կամ ուսումնական պլանին համապատասխան»:* |
| ***21-րդ կետ.*** *«Դիպլոմային նախագծի (աշխատանքի) և պետական քննության արդյունքները գնահատվում են «գերազանց», «լավ», «բավարար», «անբավարար»:* |
| ***34-րդ կետ.*** *«Պետական որակավորող հանձնաժողովի նախագահի հաշվետվությունը քննարկվում է մասնագիտական ուսումնական հաստատության խորհրդում, որի հիման վրա մշակվում են ուսումնական գործընթացը կատարելագործելու առաջարկություններ»:* |
| ***ՀՀ կրթության և գիտության նախարարի նախարարի 2011 թվականի դեկտեմբերի 5-ի № 1278-Ն հրամանի հավելվածով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման» կարգ*** | | |
| ***26-րդ կետ.*** *«Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը»։* | ***Երևանի Ա. Բաբաջանյանի անվան պետական երաժշտամանկավարժական քոլեջ*** | |
| ***ՀՀ կրթության և գիտության նախարարի******2014թ. հոկտեմբերի 29-ի № 1058-Ն հրամանի հավելված 1-ով հաստատված՝ «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների դասախոսների և արտադրական ուսուցման վարպետների վերապատրաստման» կարգ*** | | |
| ***6-րդ կետ****. «Ուսումնական հաստատության մանկավարժական աշխատողների վերապատրաստման նախապատրաստման գործընթացի պատասխանատուն հաստատության տնօրենն է»:* | ***Երևանի պետական տեխնոլոգիական քոլեջ*** | |
| ***10-րդ կետ.****«Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման»:* |
| ***13-րդ կետ.****«Տնօրենը, տվյալ տարվա մինչև հունվարի 30-ը ներառյալ, մանկավարժական աշխատողների 20%-ի անվանացանկը /զբաղեցրած պաշտոնը, կոնտակտային տվյալները/ ներկայացնում է վերապատրաստող կազմակերպություն»:* |
| ***ՀՀ կրթության և գիտության նախարարի 2010 թվականի հոկտեմբերի 1-ի № 1455-Ն հրամանով հաստատված «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման» կարգ*** | | |
| ***9-րդ կետ****. «Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը»։* | ***Երևանի Ա. Բաբաջանյանի անվան պետական երաժշտամանկավարժական քոլեջ*** | |

Ըստ ստուգաթերթերի՝ ստուգումների արդյունքներն ունեն հետևյալ պատկերը (Աղյուսակ 3).

**Աղյուսակ 3**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***հհ*** | ***Հաստատության անվանումը*** | ***Ռիսկային միավորներ՝ ըստ ստուգաթերթերի*** | | | | | | | | | |
| ***01*** | ***02*** | ***03*** | ***04*** | ***05*** | ***06*** | ***07*** | ***08*** | ***09*** | ***Ընդամենը*** |
| ***1.*** | ***Երևանի Ա. Բաբաջանյանի անվան պետական երաժշտամանկավարժական քոլեջ*** | ***-*** | ***-*** | ***-*** | ***-*** | ***-*** | ***-*** | ***-*** | ***0.8*** | ***-*** | ***0.8*** |
| ***2.*** | ***Երևանի պետական տեխնոլոգիական քոլեջ (մ/մ)*** | ***2*** | ***7*** | ***-*** | ***2*** | ***3*** | ***1.5*** | ***-*** | ***0.4*** | ***2*** | ***17.9*** |
| ***3.*** | ***Երևանի պետական տեխնոլոգիական քոլեջ (ն/մ)*** | ***2*** | ***4*** | ***1.5*** | ***-*** | ***3.5*** | ***-*** | ***-*** | ***-*** | ***2*** | ***13*** |

Համաձայն աղյուսակ 3-ի տվյալների՝ կարող ենք նշել.

* *հեռավար, դրսեկությամբ, վարպետային և մեկից ավելի ուսուցման կարգերի պահանջների (****N 07 ստուգաթերթ****) կատարմանն ուղղված* ստուգումների արդյունքում խախտումներ չեն արձանագրվել, քանի որ նշված գործընթացները հաստատություններում չեն իրականացվել:
* ***Երևանի Ա. Բաբաջանյանի անվան պետական երաժշտամանկավարժական քոլեջում*** խախտումներ են արձանագրվել միայն սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում ***(N08 ստուգաթերթ)***:
* ***Երևանի պետական տեխնոլոգիական քոլեջում*** խախտումներ ***չ***են արձանագրվել ***միայն***  ***N07 ստուգաթերթի*** պահանջների կատարմանն ուղղված ստուգումների արդյունքում***:*** Ռիսկային միավորների գերակշռող մասը ձևավորվել է*տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների*կատարմանն ուղղված ստուգումների արդյունքում *(****N02 ստուգաթերթ):***
* Կրթական գործընթացի կազմակերպումը առավել ռիսկային է ***Երևանի պետական տեխնոլոգիական քոլեջում,*** հատկապես միջին մասնագիտական ծրագրով կրթություն իրականացնելիս:

Ստուգումների միջինացված արդյունքները, ըստ ստուգաթերթերի, ունեն հետևյալ պատկերը (Աղյուսակ 4).

**Աղյուսակ 4**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***ՀՀ 2 միջին մասնագիտական ուսումնական հաստատությունների ստուգումների արդյունքներ***  ***(ըստ 2` մ/մ, 1 ն/մ կրթական ծրագրերի)*** | | | | | | | | | | |
| ***Ստուգաթերթ*** | ***N01*** | ***N02*** | ***N03*** | ***N04*** | ***N05*** | ***N06*** | ***N07*** | ***N08*** | ***N09*** | ***Ընդհանուր ռիսկային միավոր*** |
| ***Գումարային ռիսկային միավոր*** | **4** | **11** | **1.5** | **2** | **6.5** | **1.5** | **-** | **1.2** | **4** | **31.7** |
| ***Միջինացված ռիսկային***  ***միավորներ*** | **1.3** | **3.7** | **0.5** | **0.7** | **2.2** | **0.5** | **-** | **0.4** | **1.3** | **10.6** |
| ***Ստուգաթերթի ռիսկային միավոր*** | **22** | **39** | **16** | **5** | **27** | **9** | **8** | **20** | **4** | **150** |
| ***Ստուգաթերթի ռիսկային միավորի %-ը*** | **5.9%** | **9.5%** | **3.1%** | **13.4%** | **8.1%** | **5.5%** | **0%** | **2%** | **32.5%** | **7.1%** |

Ըստ աղյուսակ 4-ի միջինացված ռիսկային միավորների՝ ստուգված հաստատություններում բարձր ռիսկային է *տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների*կատարումը, համեմատաբար ցածր ռիսկային՝ սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարումը: Ըստ ստուգաթերթի ռիսկային միավորի նկատմամբ միջինացված միավորի տոկոսի՝ ամենաբարձր տոկոսային արժեքը (32.5%) ձևավորվել է *դասախոսների և արտադրական ուսուցման վարպետների վերապատրաստման կարգերի պահանջների* կատարմանն ուղղված ստուգումների արդյունքում, ինչը նշանակում է, որ խնդրահարույց է նաև դասախոսների վերապատրաստման գործընթացը:

Այսպիսով, նախնական մասնագիտական կրթության ոլորտում իրականացված ստուգման արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների 19, իսկ միջին մասնագիտական կրթության ոլորտում՝ 30 խախտումներ:

Նախնական մասնագիտական և միջին մասնագիտական կրթության ոլորտների 6-ական խախտումների հետևանքների վերացման նպատակով ԿՏՄ ղեկավարի կողմից տրվել են կատարման համար պարտադիր 12 հանձնարարականներ: Մնացած 37 խախտումների հետևանքները հնարավոր չէ վերացնել ժամկետանց լինելու պատճառով:

|  |
| --- |
| ***Ձեռնարկված միջոցառումներ՝*** |

ՀՀ օրենսդրության պահանջների խախտումներ արձանագրվել են 2 հաստատություններում, կազմվել է 2 ակտ, հանձնարարականներ են տրվել 2 հաստատությունների տնօրեններին:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրեններին տրամադրվել են ակտերի մեկական օրինակները: ՀՀ ԿԳՄՍ նախարարությանը տրամադրվել են ակտերի պատճենները: ՀՀ ԿԳՄՍ նախարարին առաջարկվել է քննարկել ստուգումների արդյունքները և տեղյակ պահել ԿՏՄ-ին:

Միաժամանակ ԿԳՄՍ նախարարին համապատասխան գրությամբ տեղեկացվել է, որ՝

Քոլեջի № 0051 լիցենզիայի հավելվածում միջին մասնագիտական կրթական ծրագրով 1015․01․5 «Զբոսաշրջություն» մասնագիտության անվանումը, ուսուցման տևողությունները և որակավորման անվանումը չեն համապատասխանում ՀՀ կառավարության 2006 թվականի հունվարի 12-ի №73-Ն որոշմամբ հաստատված «Նախնական մասնագիտական (արհեստագործական) և միջին մասնագիտական կրթության մասնագիտությունների ցանկի» պահանջներին։

Ստուգման ընթացքում քոլեջի տնօրենի կողմից տեսչական մարմնի ծառայողին չեն ներկայացվել նաև ՀՀ կառավարության 2009 թվականի հուլիսի 9-ի № 808-Ն որոշմամբ հաստատված №13 հավելվածի 5․1-ին կետի պահանջի՝նախնական մասնագիտական (արհեստագործական) հիմնական և միջնակարգ կրթության հիմքերով 0715․03․4 «Եռակցման աշխատանքների տեխնոլոգիա» և 1013․03․4 «Խոհարարարական գործ» մասնագիտությունների լիցենզիայի ներդիրները, ինչպես նաև միջին մասնագիտական ծրագրով, հիմնական և միջնակարգ կրթության հիմքերով 0613․01․5 «Հաշվողական տեխնիկայի և ավտոմատացված համակարգերի ծրագրային ապահովում» և 0712․01․5 «Շրջակա միջավայրի պահպանում և բնական պաշարների արդյունավետ օգտագործում» մասնագիտությունների ներդիրները, որոնք համարվում են լիցենզիայի անբաժանելի մասը։

Ըստ ԿՏՄ գործունեության 2022 թվականի գործունեության ծրագրի՝ կրթական գործընթացի կազմակերպման արդյունավետության գնահատման, շրջանավարտների մասնագիտական գիտելիքների և կարողությունների՝ ժամանակակից պահանջներին համապատասխանությանը և ուսումնական պրակտիկայի արդյունավետ կազմակերպմանը աջակցելու նպատակով՝ ***Երևանի Ա. Բաբաջանյանի անվան պետական երաժշտամանկավարժական քոլեջում*** իրականացված ստուգումների շրջանակում իրականացվել է **«Գործիքային կատարողական արվեստ» մասնագիտության կրթական գործընթացի որակի և ներառական կրթական միջավայրի գնահատում՝**  ըստ մշակված ձևաթղթերի:

Առանձնացվել են քոլեջի կողմից արդյունավետ իրականացվող և զարգացման ենթակա ուղղություններն՝ ըստ վերլուծությունների արդյունքների:

Քոլեջի ***ուժեղ կողմեր*** են համարվել.

* 3 տարվա ընթացքում ուսանողների թվի, ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի, պետական ամփոփիչ ստուգումների արդյունքում բարձր առաջադիմություն ունեցող՝ տվյալ մասնագիտության շրջանավարտների թվի աճման դինամիկան.
* ուսումը ԲՈՒՀ-ում շարունակելու համար երաշխավորված՝ տվյալ մասնագիտության ուսանողների թվի աճը.
* մասնագիտության մասնագիտական առարկաների համապատասխան որակավորում ունեցող և վերապատրաստված դասախոսների (արտադրական ուսուցման վարպետների) առկայությունը.
* տվյալ մասնագիտությամբ լրացուցիչ կրթական ծրագրերի իրականացումը քոլեջում.
* տվյալ մասնագիտության՝ իրենց ուսումնառած մասնագիտությամբ սոցիալական գործընկերների (գործատուների) միջնորդությամբ աշխատանքի ընդունված շրջանավարտների թվի հաջորադաբար աճը.
* ուսանողների իրազեկվածության բարձր մակարդակը քոլեջի կանոնադրության, ներքին կանոնակարգերի և այլ գործառույթների վերաբերյալ,
* ուսանողների բավարարվածության բարձր մակարդակը քոլեջում տրամադրվող տեսական և գործնական գիտելիքներից, կիրառվող մանկավարժական մեթոդներից.
* ուսանողների անվտանգության ապահովումը.
* քոլեջում ներառական կրթական միջավայրի ապահովումը:

Քոլեջում **զարգացման ենթակա** գործառույթներ են համարվել.

* ընդհանուր առմամբ 3 տարվա ընթացքում մասնագիտության ուսանողների թվի զգալի տատանումները.
* բարձր առաջադիմություն ունեցող ուսանողների՝ ընդհանուր առմամբ նվազումը.
* գերազանցության դիպլոմով ավարտած՝ տվյալ մասնագիտության շրջանավարտների 10%-ից ցածր արդյունքը.
* գնահատման մեթոդների կիրառումը.
* նյութատեխնիկական բազայի, այդ թվում՝ մասնագիտական գրականության պարբերաբար թարմացումները.
* պրակտիակայի արդյունավետության բարձրացումը.
* ավարտական պրակտիկաների արդյունքում շրջանավարտներին աշխատանքի մասամբ տեղավորումը տվյալ գործընկերոջ մոտ.
* սոցիալական գործընկերների (գործատուների) մասամբ ներգրավումը հաստատության պետական որակավորման հանձնաժողովի կազմում.
* կրթական գործընթացում սոցիալական գործընկերների ակտիվ ներգրավումը:

Գնահատման արդյունքների վերլուծությունն ուղարկվել է ուսումնական հաստատության տնօրենին՝ զարգացման ենթակա գործառույթները (բնութագրիչները) բարելավելու ուղղությամբ միջոցներ ձեռնարկելու առաջարկով:

|  |
| --- |
| ***3. Հետադարձ կապ*** |

***ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2022 թվականի III եռամսյակում ստացված կատարողականների համադրման արդյունքներ***

ԿՏՄկողմից իրականացված ստուգումների արդյունքում տրված հանձնարարականների կատարման ժամկետները 2022 թվականի III եռամսյակում լրացել են ՀՀ 11 ուսումնական հաստատություններում (6 դպրոց, 2 ուսումնարան, 3 քոլեջ):

2022 թվականի III եռամսյակը**,** որպես հանձնարարականների կատարողականների ներկայացման ժամկետ, սահմանվել է **6** դպրոցների **13** հանձնարարականների համար: Կատարողականի վերաբերյալ գրություն չի ստացվել ՀՀ Տավուշի մարզի Իջևանի թիվ 3 հիմնական դպրոցից (6 հանձնարարական):

Ըստ 5 դպրոցներից ստացված կատարողականների՝ 7 հանձնարարականներից կատարվել են **3-ը (43%),** կատարվել ենմասամբ՝ **4-ը (57%)**:

Հանձնարարականների և ստացված կատարողականների համադրման արդյունքներն՝ ըստ դպրոցների, ներկայացված են Աղյուսակ 5-ում:

**Աղյուսակ 5**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ՝ ըստ դպրոցների*** | | | | | | | |
| ***N*** | ***Դպրոցի անվանումը*** | ***Տնօրենին տրված կարգադրագիր*** | | | ***Տնօրենից ստացված կատարողական*** | | |
| ***Կադրեր*** | ***Ուսպլան*** | ***Այլ*** | ***Կադրեր*** | ***Ոսպլան*** | ***Այլ*** |
| ***1.*** | ***Մալիշկայի մ/դ*** | ***-*** | ***2*** | ***-*** | ***-*** | ***2*** | ***-*** |
| ***2.*** | ***Իջևանի հ. 4 հ/դ*** | ***1*** | ***-*** | ***-*** | ***1\**** | ***-*** | ***-*** |
| ***3.*** | ***Վանաձորի հ. 20 հ/դ*** | ***-*** | ***-*** | ***1*** | ***-*** | ***-*** | ***1\**** |
| ***4.*** | ***Գյումրու հ. 25 հ/դ*** | ***-*** | ***-*** | ***1*** | ***-*** | ***-*** | ***1*** |
| ***5.*** | ***Գյումրու հ. 38 հ/դ*** | ***2*** | ***-*** | ***-*** | ***2\**** | ***-*** | ***-*** |
| ***Ընդամենը*** | | ***3*** | ***2*** | ***2*** | ***3\**** | ***2*** | ***1+1\**** |
| ***7*** | | | ***3+4\**** | | |

***\*մասամբ կատարված***

7 հանձնարարականներից 3-ը վերաբերել են կադրային նշանակումներին, 2-ը՝ ուսումնական պլանին, 2-ը՝ այլ բնույթի: Ուսումնական պլանին վերաբերող հանձնարարականները կատարվել են, մասամբ են կատարվել կադրային նշանակումներին վերաբերող 3 հանձնարարականները: Այլ բնույթի հանձնարարականները վերաբերել են մանկավարժական խորհրդի գործունեությանը, լիցենզիայի սահմանային թվերի գերազանցմանը:

Մանկավարժական աշխատողների նշանակման վերաբերյալ հանձնարարականների կատարումը՝ ըստ ներկայացված կատարողականի՝ մասամբ կատարված է համարվել այն դեպքերում, երբ

- անձը ազատվել է աշխատանքից, սակայն թափուր տեղը տվյալ պահին համալրված չէ,

- թափուր տեղի համար պարբերաբար հայտարարվող մրցույթները դեռևս չեն համալրվում:

***Նախնական մասնագիտական (արհեստագործական) և միջին մասնագիտական կրթության ոլորտներում իրականացված ստուգումների արդյունքում*** տրված հանձնարարականների կատարման ժամկետը 2022 թվականի III եռամսյակում լրացել է ՀՀ 2 նախնական մասնագիտական (արհեստագործական) և 3 միջին մասնագիտական կրթական ծրագրեր իրականացնող ուսումնականհաստատությունների 20 հանձնարարականների դեպքում:

Հանձնարարականների և ստացված կատարողականների համադրման արդյունքներն՝ ըստ ուսումնական հաստատությունների ներկայացված են Աղյուսակ 6-ում:

**Աղյուսակ 6**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հանձնարարականների և կատարողականների համադրման արդյունքներ ըստ նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների*** | | | | | | | |
| ***N*** | ***Ուսումնական հաստատությունը*** | ***Տնօրենին տրված կարգադրագիր*** | | | ***Տնօրենից ստացված կատարողական*** | | |
| ***Կադր*** | ***Ուսպլան*** | ***Այլ*** | ***Կադր*** | ***Ուսպլան*** | ***Այլ*** |
| ***1.*** | ***Երևանի №4 արհեստագործական պետական ուսումնարան*** | ***4*** |  |  | **4\*** |  |  |
| ***2.*** | ***Արարատի պետական քոլեջ*** | ***1*** |  |  | ***1\**** |  |  |
| ***3.*** | ***Չարենցավանի պետական քոլեջ*** | ***6*** |  |  | ***6*** |  |  |
| ***4.*** | ***Արմավիրի տարածաշրջանային պետական քոլեջ*** | ***5*** | ***1*** | ***2*** | ***5\*\**** | ***1\*\**** | ***2\*\**** |
| ***5.*** | ***Մշակույթի համալսարան-ի հենակետային քոլեջ*** | ***1*** |  |  | ***1*** |  |  |
| ***Ընդամենը*** | | ***17*** | ***1*** | ***2*** | ***7+5\*+5\*\**** | ***1\*\**** | ***2\*\**** |
| ***20*** | | | ***7+5\*+8\*\**** | | |

**\**մասամբ, \*\* չի կատարվել:***

20 հանձնարարականներից կատարվել են 7-ը (35%), մասամբ են կատարվել՝ 5-ը (25%), չեն կատարվել՝ 8-ը (40%): Չկատարված հանձնարարականներից մեծ տոկոս են կազմում կադրային նշանակումներին վերաբերող հանձնարարականները (8-ից 5-ը՝ 63%):

20 հանձնարարականներից 17-ը (85%) վերաբերել են համապատասխան որակավորում ունեցող մասնագետի նշանակմանը, 1-ը՝ ուսումնական պլանին, 2-ը՝ այլ բնույթի: Կադրային նշանակումներին վերաբերող 17հանձնարարականներից կատարվել են 7-ը (41%), մասամբ է կատարվել 5(29.5%)-ը,չեն կատարվել՝ 5(29.5%)-ը: Հանձնարարակաների կատարումը համարվել է ընթացքի մեջ այն դեպքերում, երբ ըստ տնօրենների ներկայացրած կատարողականների՝ համապատասխան որակավորում չունեցող մասնագետների հետ խզվել են աշխատանքային պայմանագրերը կամ պարբերաբար հայտարարվում են մրցույթներ: Այլ բնույթի հանձնարարականները վերաբերել են ուսանողների պրակտիկաների անցկացման պայմանագրերի կնքման, մասնագիտական մանկավարժական աշխատողների վերապատրաստման գործընթացներին:

Կատարողականների համադրման արդյունքում իրականացվել է համապատասխան ուսումնական հաստատությունների ռիսկերի վերագնահատում` համաձայն ՀՀ կառավարության 22.08.2019թ. «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի:

|  |
| --- |
| ***4. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2022 թվականի III եռամսյակ:

|  |
| --- |
| ***Տեղեկատվություն ստացված դիմումների, բողոքների վերաբերյալ*** |

2022 թվականի III եռամսյակում ԿՏՄ-ում ստացվել են 27 դիմում-բողոքներ 17 ուսումնական հաստատությունների գործունեության վերաբերյալ:

Ստացված դիմում–բողոքներից 19-ը վերաբերել է դպրոցների, 2-ը` մանկապարտեզների, 3-ը` քոլեջների գործունեությանը, 3-ը եղել են այլ բնույթի:

Ըստ դիմում–բողոքներում բարձրացված հարցերի` 4 ուսումնական հաստատություններում (***«Ավետիք Մկրտչյանի անվան տնտեսա-իրավագիտական համալսարան» ՍՊԸ ԱրտՍՏԵՄ վարժարան, Վարդենիսի «Բադեյան» պետական քոլեջ, Արմավիրի տարածաշրջանային պետական քոլեջ, Ախուրյանի թիվ 1 հիմնական դպրոց)*** իրականացվել են ստուգումներ:

Դիմում – բողոքներից`

* 2-ը վերահասցեագրվել են, 3-ը մասամբ են վերահասցեագրվել` դիմումում բարձրացված հարցերը (մի մասը) ԿՏՄ լիազորությունների շրջանակից դուրս լինելու պատճառով,
* 11-ի դեպքում տրվել է պարզաբանում,
* 7-ը կարճվել են,
* 3-ի դեպքում (***Արմավիրի տարածաշրջանային պետական քոլեջ, Ախուրյանի թիվ 1 հ/դ, Երևանի Ս.Խանզադյանի անվան թիվ 184ա/դ***) գործընթացը դեռևս չի ավարտվել:

Դիմում-բողոքներից 8-ը (30%) վերաբերել են տնօրենի կողմից թույլ տված անօրինականություններին և անարդյունավետ աշխատանքին: Բարձացված հարցերը վերաբերել են նաև դպրոցի կառավարման, ծնողական և մանկավարժական խորհուրդների և անդամների գործունեությանը, ընդունելությանը և այլն:

|  |
| --- |
| ***5. Կանխարգելիչ, աջակցման և խորհրդատվական միջոցառումներ*** |

|  |
| --- |
| ***Հիմքը՝*** |

ԿՏՄ 2022 թվականի տարեկան գործունեության ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

2022 թվականի III եռամսյակում` ՀՀ ***49*** նախադպրոցական, ***38*** հանրակրթական և ***45*** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ ԿՏՄ աշխատակիցների կողմից իրականացվել է ***7*** հեռավար խորհրդատվական միջոցառում։ Մասնավորապես.

***Նախադպրոցական կրթության ոլորտում՝***

Իրավական, մասնագիտական և մեթոդական աջակցություն ապահովելու նպատակով իրականացվել է ***1*** հեռավար խորհրդատվություն ***(01.09.2022թ.)*** ՀՀ Շիրակի մարզի Գյումրու համայնքապետարանի ներկայացուցիչների և ՀՀ ***24*** նախադպրոցական ուսումնական հաստատությունների (այսուհետ՝ ՆՈՒՀ) տնօրենների համար:

«Նախադպրոցական ուսումնական հաստատությունների կրթական գործունեությունը բնութագրող ռիսկայնության հիմնական չափանիշների վերագնահատման համար անհրաժեշտ տվյալների լրացման մեթոդական ուղեցույցին» ծանոթացնելու նպատակով՝ ***1*** խորհրդատվական միջոցառում (հեռավար) է իրականացվել ՀՀ ***25*** նախադպրոցական ուսումնական հաստատությունների տնօրենների, Երևանի քաղաքապետարանի, ՀՀ մարզպետարանների և 14 համայնքապետարանների ներկայացուցիչների մասնակցությամբ: Միջոցառման ընթացքում հնչեցված հարցերը վերաբերել են մանկապարտեզում լիցենզիայի առկայությանը, լիցենզիաների ձեռքբերման վերջնաժամկետներին, տարատարիք խմբերին, մանկավարժական պաշտոններին, անորոշ ժամկետով աշխատանքային պայմանագիր ունեցող տնօրենների հավաստագրման գործընթացին:

***Հանրակրթության ոլորտում`***

ՀՈՒՀ ստուգաթերթերի, ստուգումների և ոլորտի օրենսդրության պահանջների պահպանման (իրավական ակտերի փոփոխությունները, սահմանված կարգով կիրառումը) վերաբերյալ իրավական, մասնագիտական և մեթոդական աջակցություն ապահովելու նպատակով` ***3*** հեռավար խորհրդատվություն է իրականացվել ՀՀ ***38*** հանրակրթական ուսումնական հաստատությունների տնօրենների մասնակցությամբ:

Խորհրդատվությունների ընթացքում ներկայացվել են ՀՈՒՀ բնագավառը կարգավորող հետևյալ իրավական ակտերում կատարված վերջին փոփոխությունները`

* «Հանրակրթության մասին» ՀՀ օրենք,
* ՀՀ կառավարության 04.03.2010թ. № 319-Ն որոշմամբ հաստատված «Պետական հանրակրթական ուսումնական հաստատության տնօրենի ընտրության (նշանակման) կարգ»,
* ՀՀ կառավարության 25.07.2002թ. № 1392-Ն որոշմամբ հաստատված «ՀՀ պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրություն,
* ՀՀ կառավարության 11.02.2021թ. № 154-Ն որոշմամբ հաստատված «Պարտադիր կրթությունից դուրս մնացած երեխաների բացահայտման և ուղղորդման կարգ»,
* ՀՀ կրթության և գիտության նախարարի 15.04.2013թ. № 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար անցկացվող մրցույթի օրինակելի կարգ»,
* ՀՀ կրթության և գիտության նախարարի` 24.11.2010թ. № 1640-Ն հրամանով հաստատված «Հայաստանի Հանրապետության հանրակրթական ուսումնական հաստատության սովորողի ընդունելության, տեղափոխման և ազատման կարգ»,
* ՀՀ կրթության, գիտության, մշակույթի և սպորտի նախարարի՝ 20.05.2020թ. № 09-Ն հրամանով հաստատված «Հանրակրթական ուսումնական հաստատություններում հեռավար (դիստանցիոն) կրթության կազմակերպման կարգ»,
* ՀՀ կրթության, գիտության, մշակույթի և սպորտի նախարարի՝ 13.10.2020թ. № 38-Ն հրամանով հաստատված «Հանրակրթական ծրագրեր իրականացնող ուսումնական հաստատություններում երկարօրյա ուսուցման կազմակերպման կարգ»։

***Նախնական մասնագիտական (արհեստագործական) և միջին մասնագիտական կրթության ոլորտներում (այսուհետ նաև` ՆՄՄԿ)`***

ՆՄՄԿ ստուգաթերթերի, ստուգումների և ոլորտի օրենսդրության պահանջների պահպանման (իրավական ակտերի փոփոխությունները, սահմանված կարգով կիրառումը) վերաբերյալ իրավական, մասնագիտական և մեթոդական աջակցություն ապահովելու նպատակով` ***2***հեռավար իրազեկման և խորհրդատվական միջոցառում է իրականացվել ՀՀ ***45*** նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների մասնակցությամբ:

Խորհրդատվությունների ընթացքում ներկայացվել են ՆՄՄԿ բնագավառը կարգավորող հետևյալ իրավական ակտերում կատարված վերջին փոփոխությունները`

* ՀՀ կառավարության 04.11.2021թ. № 1784-Ն որոշմամբ հաստատված «ՀՀ նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ հատկացնելու, վարձը փոխհատուցելու և կրթաթոշակ սահմանելու կարգ»**,**
* ՀՀ ԿԳ նախարարի 24.02.2011թ. № 124-Ն հրամանով հաստատված «Նախնական մասնագիտական (արհեստագործական)ևմիջին մասնագիտական պետական ուսումնական հաստատության խորհրդի ձևավորման կարգ» (փոփ.` 07․12․2021թ․ № 83-Ն),
* ՀՀ կառավարության 11.02.2021թ. № 154-Ն որոշմամբ հաստատված «Պարտադիր կրթությունից դուրս մնացած երեխաների բացահայտման և ուղղորդման կարգ»**,**
* ՀՀ ԿԳՄՍ նախարարի 24.12.2020թ. № 48-Ն հրամանով հաստատված «Նախնական **(արհեստագործական)** և միջին մասնագիտական պետական ուսումնական հաստատության մանկավարժական աշխատողի թափուր տեղի համար անցկացվող մրցույթի կարգ» (փոփ․՝ 06․12․2021թ․ № 82-Ն)։

***Տեղական ինքնակառավարման մարմիններում***

ԿՏՄ ղեկավարի համապատասխան հրամանների համաձայն, հիմք ընդունելով ԿՏՄ 2022 թվականի տարեկան գործունեության ծրագիրը՝ **ՀՀ Գեղարքունիքի մարզի Գավառի, ՀՀ Կոտայքի մարզի Չարենցավանի, ՀՀ Վայոց ձորի մարզի Եղեգնաձորի համայնքապետարանների** աշխատակազմերի կրթության հարցերով զբաղվող ստորաբաժանումներում կրթության բնագավառը կարգավորող ՀՀ օրենսդրության պահանջների կատարման վերաբերյալ տեսչական մարմնի իրականացվել են բացատրական աշխատանքներ և կանխարգելիչ միջոցառումներ` ըստ տեսչական մարմնի կառավարման խորհրդի` 27.12.2019թ. № 2(21)-L որոշմամբ հաստատված ձևաթղթերի (Հավելված № 1):

Միջոցառումներով ընդգրկվող ժամանակաշրջան է ընդունվել 2020 թվականի օգոստոսի 20-ից մինչև միջոցառումը սկսելու օրը:

Գործընթացի արդյունքում հայտնաբերվել են կրթության բնագավառը կարգավորող ՀՀ օրենսդրության պահանջների անհամապատասխանություններ: Միջոցառման արդյունքների վերաբերյալ հաշվետվությունը` հայտնաբերված թերությունների վերացնելու ուղղությամբ համապատասխան միջոցներ ձեռնարկելու առաջարկով` ուղարկվել են համայնքների ղեկավարներին:

|  |
| --- |
| ***6. Օրենսդրական առաջարկների մասին տեղեկատվություն*** |

ԿՏՄ կողմից այլ պետական մարմինների առաջարկներով լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

**ՀՀ ԿԳՄՍ նախարարություն.**

* ՀՀ կառավարության «ՀՀ հիմնական ծրագրեր իրականացնող հանրակրթական ուսումնական հաստատության ուսուցչի տարակարգի շնորհման հանրապետական հանձնաժողովի ձևավորման և գործունեության, տարակարգ ստացած ուսուցիչներին հավելավճար տրամադրելու կարգը սահմանելու մասին» որոշման,
* ՀՀ կառավարության «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու և Հայաստանի Հանրապետության կառավարության 2010 թվականի հոկտեմբերի 14-ի 1391-Ն որոշումն ուժը կորցրած ճանաչելու մասին» որոշման,
* ՀՀ կառավարության «Լիազորված մարմնի՝ պետական հանրակրթական ուսումնական հաստատությունում վարչատնտեսական գործընթացի կառավարումը իրավաբանական անձին պատվիրակելու» որոշման,
* ՀՀ ԿԳՄՍ նախարարի «Հանրակրթական ուսումնական հաստատության ուսուցչի մասնագիտական չափանիշները սահմանելու մասին» հրամանի,
* «ՀՀ ԿԳՄՍ նախարարի 2022 թվականի փետրվարի 17-ի N 08 հրամանում փոփոխություններ և լրացումներ կատարելու մասին»,
* ՀՀ ԿԳՄՍ նախարարի «Պետական հանրակրթական ուսումնական հաստատության զարգացման ծրագրի մշակման ձևաչափը և զարգացման ծրագրի կատարման ամենամյա հաշվետվության կատարողական ցուցանիշներն ու պահանջները հաստատելու, Հայաստանի Հանրապետության կրթության, գիտության, մշակույթի և սպորտի նախարարի 2021 թվականի հունվարի 15-ի N 16-Ն հրամանն ուժը կորցրած ճանաչելու մասին»,
* ՀՀ ԿԳՄՍ նախարարի «Հանրակրթական ուսումնական հաստատության սովորողների տնային ուսուցման կարգը սահմանելու մասին»,
* ՀՀ ԿԳՄՍ նախարարի **«**2022 թվականի հունիսի 9-ի N 20-Ն հրամանում փոփոխություններ և լրացումներ կատարելու մասին» հրամանների նախագծեր:

**ՀՀ շրջակա միջավայրի նախարարություն.**

* ՀՀ կառավարության 2021թ. նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման մասին (ՇՄՆ) կետ 16.1 «Էկոլոգիական կրթության և դաստիարակության մասին» ՀՀ օրենքում փոփոխություններ և լրացումներ կատարելու մասին» նախագիծ:

[**Տեսչական մարմինների աշխատանքների համակարգման գրասենյակ**](https://www.gov.am/am/staff-structure/info/249/)**.**

* ՀՀ կառավարության «Հաշմանդամություն ունեցող անձանց սոցիալական ներառման 2023 թվականի տարեկան ծրագիրը և միջոցառումների ցանկը հաստատեկու մասին» որոշման նախագիծ:

***ՌԳՍՊՎԳ վարչություն***